Varusmiespalvelun ennakkoterveystarkastukset ja palveluskelpoisuusarviot ovat käynnissä

Kutsuntojen ennakkoterveystarkastukseen kuuluu terveydenhoitajan ja lääkärin tekemä terveystarkastus.

Opiskeluhuollon esihenkilö Pinja Purosalmi hyvinvointialueelta kertoo, että niiden kutsuntaikäisten (2007 syntyneet) tai uudelleen palveluskelpoisuuden arvioon tulevien, jotka eivät ole vielä terveystarkastukseen aikaa varanneet, on tärkeää varata aika nyt. Näin terveystarkastukset ehditään vielä tehdä ennen kesälomakauden alkua.

Olemme huomanneet, että aikoja on edelleen varaamatta kutsuntojen ennakkoterveystarkastuksiin.

Pinja Purosalmi

Jos kutsutulla on opiskelupaikka Ekhvan alueella, tehdään terveystarkastus kyseisen oppilaitoksen opiskeluterveydenhuollossa.

Jos kutsutulla ei ole opiskelupaikkaa Ekhvan alueella, varataan aika terveydenhoitajan vastaanotolle Etelä-Karjalan hyvinvointialueen puhelinpalvelun kautta puh. 05 352 7260 (ma-pe klo 7–20).

Terveydenhoitajan tarkastuksen jälkeen annetaan aika lääkärille. Lääkärintarkastukset hyvinvointiasemilla tehdään toukokuun 2025 loppuun mennessä.

Ei-opiskelevien kutsuntaikäisten ja uudelleen kutsuttavien tarkastukset keskitetään Lappeenrantaan ja Imatralle.

Ota mukaasi vastaanotolle mahdolliset palveluskelpoisuuteen vaikuttavat tiedot sekä kuvallinen henkilöllisyystodistus, valmiiksi täytetty ”kyselylomake varusmiespalvelusta ja terveydentilan tutkimista varten” ja todistus saamistasi rokotuksista. Jos käytät silmälaseja, ota mukaan silmälasit ja optikon tai silmälääkärin antama todiste silmälasien vahvuudesta.

Puolustusvoimat ovat lähettäneet alkuvuodesta ohjeet postitse.

Opiskelijat varaavat ajan oppilaitoksella omalle terveydenhoitajalle

Lappeenrannan ja Imatran lukioissa opiskelevat sekä Etelä-Karjalan koulutuskuntayhtymän oppilaitoksissa opiskelevat (Saimaan ammattiopisto Sampo):
Varaa aika oman oppilaitoksen terveydenhoitajan vastaanotolle heti, kun puolustusvoimien paperit ovat tulleet. Ajanvaraus ensisijaisesti Etelä-Karjalan hyvinvointialueen Oma Ekhva -palvelun kautta. Voit varata ajan myös puhelimitse p. 05 352 7260 (ma-pe klo 7–20).

Taavetin, Savitaipaleen, Parikkalan ja Rautjärven lukiossa opiskelevat:
Käy varaamassa aika suoraan oman lukion terveydenhoitajalta.

Ajan voi varata myös chat-palvelun kautta

Palveluun pääset Oma Ekhvan kautta, valitse Opiskeluterveydenhuollon chat. Chatin käyttö edellyttää vahvaa tunnistautumista.

Lisätietoja:

Pinja Purosalmi, toimintayksikön esihenkilö, opiskeluhuollon palvelut (2. aste), p. 040 6750 392, pinja.purosalmi@ekhva.fi

Linkki Kutsuntojen ennakkoterveystarkastukset -sivulle

Linkki Puolustusvoimien kyselylomakkeeseen